stanford-oval/wikipedia huggingface dataset:
สามสาวชุลมุนวุ่นรัก
เนื้อเรื่อง

สามสาวชุลมุนวุ่นรัก (Mystic Pizza)​ เป็นการนำเสนอเรื่องราวชีวิตวัยรุ่นของตัวละครหญิงทั้งสาม ประกอบไปด้วยสองพี่น้องอารูโจ ได้แก่ ​เดซี อารูโจ​ (นำแสดงโดย จูเลีย โรเบิตส์​) ผู้เป็นพี่สาว , ​แคทเธอลีน อารูโจ​ (นำแสดงโดย แอนนาเบธ กิช)​ น้องสาวของเดซี และ ​โจโจ บาร์โบซา​ (นำแสดงโดย ลิลี เทย์เลอร์)​ ทั้งสามทำงานเป็นพนักงานอยู่ที่ร้าน Mystic Pizza ร้านพิซซา​ของลีโอนา (นำแสดงโดยคอนชาตา ฟาร์เรล)​ ที่ตั้งอยู่ที่ย่าน มิสติก ในรัฐคอนเนตทิคัต​ โดยภาพยนตร์มีการนำเสนอบรรยากาศความเป็นเมืองแห่งการประมง​ของย่านมิสติก รัฐคอนเนตทิคัต และการเป็นชุมชนของคนอเมริกันที่มีเชื้อสายมาจากชาวโปรตุเกส
เดซี และ แคทเธอลีน อารูโจ เป็นพี่น้องที่บุคคลิกมีความแตกต่างกันอย่างมาก โดยแคทเธอลีน ผู้เป็นน้องสาวเป็นเด็กวัยรุ่นที่เรียนเก่งและกำลังศึกษาวิชาดาราศาสตร์​ ทำงานเป็นพนักงานที่ห้องท้องฟ้าจำลอง​ของพิพิธภัณฑ์วาฬที่มีชื่อเสียงแห่งหนึ่งในท่าเรือมิสติก ด้วยผลการเรียนที่ดีของเธอทำให้เธอได้รับทุนการศึกษาต่อด้านดาราศาสตร์ที่มหาวิทยาลัยเยล​ การตัดสินใจเรียนในระดับมหาวิทยาลัยทำให้เธอต้องหาเงินไว้เป็นทุน แคทเธอลีน จึงทำงานในร้านพิซซาในตอนกลางคืนและรับจ้างเป็นพี่เลี้ยงเด็กในตอนกลางวัน ส่วนเดซี พี่สาวของแคทเธอลีนทำงานประจำในร้านพิซซาที่เดียวกับแคทเธอลีน มีบุคลิกเป็นสาวเปรี้ยวและกำลังหาทางออกไปจากเมืองมิสติกที่มีแต่ทะเล โดยเดซีมักจะถูกแม่ของเธอนำไปเปรียบเทียบกับน้องสาวอยู่เป็นประจำ ในเรื่องบุคลิคที่ก้าวร้าวและไม่ค่อยอ่อนหวานเหมือนแคทเธอลีน
เดซี ได้พบกับ ชาร์ล ชายหนุ่มผู้มีฐานะดีที่บาร์แห่งหนึ่งและเกิดชอบพอกัน แม้ทั้งคู่จะแตกต่างกันมากทั้งการศึกษาและฐานะทางบ้าน อีกทั้งแม่ของเดซีก็ไม่สนับสนุนให้คบกัน แต่ทั้งคู่ก็ได้พัฒนาความสัมพันธ์จนชาร์ล ตัดสินใจพาเดซีไปที่บ้านของตนเองเพื่อให้รู้จักกับพ่อและแม่ของตน โดยเดซีมารู้ภายหลังว่าแท้จริงแล้วชาร์ลมีความสัมพันธ์ที่ไม่ค่อยดีนักกับพ่อ และการที่เขายอมคบกับเธอที่ฐานะแตกต่างกันอย่างมากอาจจะเป็นเพียงการตั้งใจทำให้พ่อของเขารู้สึกขายหน้าโดยใช้เธอเป็นเครื่องมือ เดซีจึงตัดสินใจบอกเลิกกับชาร์ล
ส่วนแคทเธอลีน ได้ถูก ทิม ซึ่งเป็นชายชาวอังกฤษอเมริกัน​ว่าจ้างมาเป็นพี่เลี้ยงให้กับลูกสาวของเขาที่ชื่อ ฟีบี้ ในช่วงที่ภรรยาของเขาไม่อยู่บ้าน แต่ทั้งสองกลับถูกชะตากันทำให้แคทเธอลีนเด็กสาวผู้แสนดีในสายตาของแม่และคนอื่นๆ เผลอใจมีความสัมพันธ์เชิงชู้สาวกับชายผู้เป็นสามีของคนอื่น จนวันหนึ่งภรรยาของทิมได้กลับมาบ้าน แคทเธอลีนเห็นทั้งสองคนอยู่ด้วยกันพร้อมด้วยลูกสาว ทำให้เธอคิดว่าความรักของเธอกับสามีของคนอื่นเป็นสิ่งที่ผิดพลาดและไม่สามารถเป็นจริงได้
ทางด้านของตัวละครหลักอีกคนคือ โจโจ บาร์โบซา ได้คบหากับบิล (นำแสดงโดยวินเซนต์ โดโนฟริโอ)​ โดยโจโจรักบิลแต่ไม่ต้องการผูกมัดความสัมพันธ์ด้วยการแต่งงาน แต่บิล พยายามที่จะขอเธอแต่งงานให้ได้ สุดท้ายเมื่อบิลถูกโจโจปฏิเสธที่จะแต่งงานด้วย บิลจึงบอกเลิกกับเธอในที่สุด
ในตอนท้ายของเรื่อง ทิม ได้พา ฟีบี้ ผู้เป็นลูกสาว มาที่ร้านมิสติก พิซซา ที่แคทเธอลีนทำงานอยู่เพื่อมาบอกลา และจ่ายเงินให้แคทเธอลีนเป็นค่าจ้างที่ช่วยเลี้ยงลูกสาว ทำให้แคทเธอลีนเสียใจมาก ส่วนโจโจ ตัดสินใจแต่งงานกับบิล โดยในงานแต่งงานของทั้งคู่ ชาร์ล ได้มางานแต่งงานและได้คืนดีกับเดซี ฉากสุดท้ายโจโจ, เดซี และ แคทเธอลีน ได้มายืนมองกระแสน้ำด้วยกันที่ริมระเบียงชั้นบนของร้านอาหารและรำลึกถึงการใช้ชีวิตร่วมกันของพวกเธอในช่วงวัยรุ่น
กระแสตอบรับ

ภาพยนตร์เรื่องนี้ฉายเป็นครั้งแรกเมื่อวันที่ 21 ตุลาคม ค.ศ. 1988 และได้คะแนนจาก รอตเทนโทเมโทส์ 77% เมื่อผลิตเป็นวีดีโอเทป​ ​นอกจากนี้ยังได้รับคำชื่นชมจากรายการ ซิซเกล แอนด์ อีเบิร์ต แอนด์​ เดอะ มูฟวีส์ รายการวิจารณ์ภาพยนตร์ชื่อดังซึ่งผลิตโดยวอลต์ ดิสนีย์ โดย โรเจอร์ อีเบิร์ต นักวิจารณ์ภาพยนตร์หนึ่งในผู้ดำเนินรายการได้กล่าวชื่นชมการแสดงของสามนักแสดงสาวที่เป็นตัวละครหลักของเรื่อง โดยเฉพาะ แอนนาเบธ กิช ที่อีเบิร์ตเปรียบว่าทำให้นึกถึง แคทารีน เฮปเบิร์น​ นักแสดงหญิงชั้นนำในฮอลลีวูดเมื่อสมัยเป็นวัยรุ่น และกล่าวว่าภาพยนตร์เรื่องนี้จะถูกย้อนกลับมาพูดถึงอีกครั้งเมื่อนักแสดงในเรื่องกลายเป็นดาราที่มีชื่อเสียงโด่งดังในอนาคตข้างหน้า
โดยเมื่อเวลาผ่านไปสิ่งที่โรเจอร์ อีเบิร์ต กล่าวไว้ก็ได้รับการพิสูจน์เมื่อ แอนนาเบธ กิช กลายเป็นดาราดังในแวดวงโทรทัศน์ โดยเฉพาะในซีรีส์ ​แฟ้มลับคดีพิศวง​, ​The Haunting of Hill House -​ บ้านกระตุกวิญญาณ​ ส่วนลิลี เทย์เลอร์ ได้แสดงในภาพยนตร์ฮอลลีวูดที่ประสบความสำเร็จหลายเรื่องเช่น Ransom -​ ค่าไถ่เฉือนคม, The Haunting -​หลอนขนหัวลุก, The Conjuring - คนเรียกผี, ​ เมซ รันเนอร์ สมรภูมิมอดไหม้​ ส่วนคนที่ต่อมาภายหลังโด่งดังและมีชื่อเสียงมากที่สุดคือ จูเลีย โรเบิตส์​ ซึ่งกลายเป็นนักแสดงสาวอันดับหนึ่งในฮอลลีวูดในช่วงคริสต์ทศวรรษ 1990​ โดยมีผลงานอย่าง ผู้หญิงบานฉ่ำ, รักบานฉ่ำที่น็อตติ้งฮิลล์​ และ อีริน บรอคโควิช ยอมหักไม่ยอมงอ ซึ่งทำให้เธอได้รับรางวัลออสการ์​และรางวัลลูกโลกทองคำ
นอกจากนี้นักแสดงหนุ่มวัย 17 ปี ที่รับบทตัวประกอบในเรื่องอย่าง แม็ตต์ เดม่อน​ ต่อมาได้กลายเป็นนักแสดงชายแถวหน้าในวงการฮอลลีวูด มีผลงานที่โด่งดังอย่าง ภาพยนตร์ชุดเจสัน บอร์น, อินเตอร์สเตลลาร์ ทะยานดาวกู้โลก, เดอะ มาร์เชียน กู้ตาย 140 ล้านไมล์ และได้รับรางวัลออสการ์​และรางวัลลูกโลกทองคำ​จากเรื่อง Good will Hunting -​ ตามหาศรัทธารัก
สาย 1 (รถไฟใต้ดินมุมไบ)

สาย 1 สีน้ำเงิน (อังกฤษ: Blue Line 1) ของรถไฟใต้ดินมุมไบ หรือ สายวรโสวา-อันเธรี-ฆาตโกปร (อังกฤษ: Versova-Andheri-Ghatkopar Line) เป็นส่วนหนึ่งของระบบรถไฟฟ้าของเมืองมุมไบ ประเทศอินเดีย ระยะทางรวม 11.40 กิโลเมตร และเป็นรถไฟฟ้ายกระดับทั้งหมด มีสถานีรวม 12 สถานี จากวรโสวา ไป ฆาตโกปร เชื่อมต่อย่านชานเมืองทางตะวันออกเข้ากับทางตะวันตกของมุมไบ สร้างขึ้นด้วยงบประมาณราว ₹4,321 โคร (18.4 หมื่นล้านบาท) ภายใต้การให้บริการโดย Metro One Operation Pvt Ltd (MOOPL) ภายใต้สัญญาอายุ 5 ปี
สายสีน้ำเงินเปิดให้บริการในวันที่ 8 มิถุนายน 2014 และเป็นระบบเมโทรที่มีผู้เข้าใช้บริการหนาแน่นที่สุดเป็นอันดับแปดของโลก
แหล่งข้อมูลอื่น

The official site of Mumbai Metro
UrbanRail.Net
สารก่อภูมิแพ้

SEM of miscellaneous plant pollens. Pollens are very common allergens.
สารก่อภูมิแพ้ (อังกฤษ: allergen) เป็นแอนติเจนชนิดหนึ่งซึ่งสามารถกระตุ้นระบบภูมิคุ้มกันของร่างกายให้สร้างการตอบสนองทางภูมิคุ้มกันอย่างรุนแรงผิดปกติ เนื่องจากเกิดการรับรู้ผิดว่ามีอันตรายต่อร่างกาย โดยที่แท้จริงแล้วสารนั้นไม่ได้มีอันตรายใดๆ เรียกปฏิกิริยาเช่นนี้ว่าภูมิแพ้
สามมงกุฎแห่งการแสดง

สามมงกุฎแห่งการแสดง (อังกฤษ: Triple Crown of Acting) เป็นคำที่ใช้ในอุตสาหกรรมบันเทิงของอเมริกาเพื่ออธิบายถึงนักแสดงที่ชนะรางวัลออสการ์, เอมมี และโทนี ในสาขาการแสดง ซึ่งเป็นรางวัลสูงสุดที่ได้รับการยอมรับในวงการภาพยนตร์ โทรทัศน์ และละครเวทีของอเมริกาตามลำดับ คำนี้ยังเกี่ยวข้องกับการแข่งขันอื่น ๆ เช่น สามมงกุฎของการแข่งม้า ปัจจุบันมีเพียง 24 คนเท่านั้นที่สามารถบรรลุการเป็นสามมงกุฎแห่งการแสดง แบ่งออกเป็น หญิง 15 คน ชาย 9 คน
เฮเลน เฮส์กลายเป็นนักแสดงคนแรกที่ได้รับรางวัลเอมมีเมื่อวันที่ 5 กุมภาพันธ์ ค.ศ. 1953 ไม่ถึงสองเดือนต่อมา ทอมัส มิตเชลล์ กลายเป็นชายคนแรกที่สามารถทำได้ เมื่อเขาได้รับรางวัลโทนีเมื่อวันที่ 29 มีนาคม ค.ศ. 1953 เฮส์, รีตา มอเรโน และไวโอลา เดวิส ยังเป็นผู้ชนะสามมงกุฎในประเภทการแสดงที่แข่งขันได้ และยังได้รับรางวัลแกรมมี สามารถบรรลุการเป็นอีก็อตได้อีกด้วย (เป็นชื่อรางวัลที่ย่อมาจากรางวัลเอมมี (Emmy), แกรมมี(Grammy), ออสการ์ (Oscar), และโทนี (Tony)
ผู้ชนะรางวัลสามมงกุฎแห่งการแสดงที่ยังมีชีวิตอยู่ ได้แก่ รีตา มอเรโน, เจเรมี ไอเอินส์, วาเนสซา เรดเกรฟ, แมกกี สมิธ, เฮเลน เมียร์เรน, อัล ปาชิโน, ฟรานเซส แม็คดอร์มานด์, เจสซิกา แลงจ์, เจฟฟรีย์ รัช, เอลเลน เบอร์สติน และไวโอลา เดวิส
อุตสาหกรรมบันเทิงของอังกฤษซึ่งมีความสัมพันธ์อันยาวนานกับอุตสาหกรรมของอเมริกันผ่านภาษาที่ใช้ร่วมกันและการผลิตข้ามมหาสมุทรแอตแลนติกบ่อยครั้ง ก็มีรางวัลสามมงกุฎเป็นของตัวเองเช่นกัน ซึ่งประกอบด้วยรางวัลแบฟตาฟิล์ม, แบฟตาเทเลวิชัน และลอเรนซ์โอลิวีเอร์ นักแสดง 8 คนที่คว้าสามมงกุฎแห่งอังกฤษในสาขาการแสดงที่มีการแข่งขัน ได้แก่ จูดี เดนช์, เวอร์จิเนีย แมคเคนนา, เพ็กกี แอชครอฟต์, ไนเจล ฮอว์ธอร์น, อัลเบิร์ต ฟินนีย์, จูลี วอลเตอร์ส, เฮเลน เมียร์เรน และมาร์ก ไรแลนซ์ มีเพียงเฮเลน เมียร์เรนเท่านั้นที่ได้รับสามมงกุฎทั้งของอเมริกาและอังกฤษ
สรุป

ปีในคอลัมน์มีรางวัลออสการ์ เอมมี และโทนี ระบุถึงปีที่นักแสดงได้รับรางวัลเป็นครั้งแรก
สำหรับรางวัลเอมมี และโทนี เป็นปีแห่งพิธีมอบรางวัล สำหรับออสการ์จะเป็นปีที่ภาพยนตร์ในเรื่องนั้นออกฉาย
คอลัมน์ชัยชนะทั้งหมดระบุจำนวนรวมของรางวัลออสการ์ เอมมี และโทนี
| นักแสดง | เสร็จสมบูรณ์ | ปีที่ เสร็จสมบูรณ์ | ออสการ์ | เอมมี | โทนี | รวมชนะ ทั้งหมด | อ้างอิง |
| --- | --- | --- | --- | --- | --- | --- | --- |
| เฮเลน เฮส์ | 1953 | 21 | 1932 | 1953 | 1947 | 5 |  |
| ทอมัส มิตเชลล์ | 1953 | 13 | 1940 | 1953 | 1953 | 3 |  |
| อิงกริด เบิร์กแมน | 1960 | 15 | 1945 | 1960 | 1947 | 6 |  |
| เชอร์ลีย์ บูท | 1962 | 13 | 1953 | 1962 | 1949 | 6 |  |
| เมลวิน ดักลาส | 1968 | 8 | 1964 | 1968 | 1960 | 4 |  |
| พอล สโกฟีลด์ | 1969 | 7 | 1967 | 1969 | 1962 | 3 |  |
| แจ็ก อัลเบิร์ตสัน | 1975 | 10 | 1969 | 1975 | 1965 | 4 |  |
| รีตา มอเรโน | 1977 | 15 | 1962 | 1977 | 1975 | 4 |  |
| มอรีน สเตเปิลตัน | 1981 | 31 | 1982 | 1968 | 1951 | 4 |  |
| เจสัน โรบาร์ดส์ | 1988 | 29 | 1977 | 1988 | 1959 | 4 |  |
| เจสซิกา แทนดี้ | 1989 | 42 | 1990 | 1988 | 1948 | 5 |  |
| เจเรมี ไอเอินส์ | 1997 | 13 | 1991 | 1997 | 1984 | 4 |  |
| แอนน์ แบนครอฟต์ | 1999 | 41 | 1963 | 1999 | 1958 | 4 |  |
| วาเนสซา เรดเกรฟ | 2003 | 25 | 1978 | 1981 | 2003 | 4 |  |
| แมกกี สมิธ | 2003 | 33 | 1970 | 2003 | 1990 | 7 |  |
| อัล ปาชิโน | 2004 | 35 | 1993 | 2004 | 1969 | 5 |  |
| เจฟฟรีย์ รัช | 2009 | 12 | 1997 | 2005 | 2009 | 3 |  |
| เอลเลน เบอร์สติน | 2009 | 34 | 1975 | 2009 | 1975 | 4 |  |
| คริสโตเฟอร์ พลัมเมอร์ | 2011 | 38 | 2012 | 1977 | 1974 | 5 |  |
| เฮเลน เมียร์เรน | 2015 | 19 | 2007 | 1996 | 2015 | 6 |  |
| ฟรานเซส แม็คดอร์มานด์ | 2015 | 18 | 1997 | 2015 | 2011 | 5 |  |
| เจสซิกา แลงจ์ | 2016 | 33 | 1983 | 2009 | 2016 | 6 |  |
| ไวโอลา เดวิส | 2016 | 16 | 2017 | 2015 | 2001 | 4 |  |
| เกลนดา แจ็กสัน | 2018 | 47 | 1971 | 1972 | 2018 | 6 |  |
ดูเพิ่ม

อีก็อต
รางวัลออสการ์
รางวัลเอมมี
รางวัลไพรม์ไทม์เอมมี
รางวัลโทนี
สารกระตุ้น

ริทาลิน SR 20 มก.
สารกระตุ้น หรือ ยากระตุ้น (อังกฤษ: Stimulant) เป็นยาที่ใช้เพิ่มระดับความตื่นตัวหรือการรับรู้ชั่วคราว ยาเหล่านี้มักจะทำให้เกิดอาการไม่พึงประสงค์จากการออกฤทธิ์ที่มากเกินไปจึงมักเป็นยาผิดกฎหมายหรือต้องอยู่ภายใต้การสั่งของแพทย์
ยาเหล่านี้มีกลไกเพิ่มการทำงานของระบบประสาทซิมพาเทติก หรือระบบประสาทกลาง หรือทั้งสองอย่าง สารกระตุ้นบางชนิดโดยเฉพาะยาที่ออกฤทธิ์ต่อระบบประสาทกลางทำให้เกิดภาวะเคลิ้มสุข (euphoria) ฤทธิ์ในการรักษาของยากระตุ้นคือเพื่อเพิ่มความตื่นตัว เพื่อสู้กับความเหนื่อยล้าจากการนอนหลับไม่เพียงพอ หรือเพื่อต้านกับภาวะผิดปกติที่มีความรู้สึกตัวลดลง เช่น ภาวะง่วงเกิน (narcolepsy) หรือเพื่อลดน้ำหนักร่วมกับรักษาโรคสมาธิสั้น (ADHD) และในบางครั้งอาจใช้รักษาภาวะซึมเศร้า ยากระตุ้นอาจใช้ในเพิ่มการทำงานร่วมกับลดความอยากอาหาร
สายตาสั้น

| สายตาสั้น |
| --- | --- |
ชื่ออื่น: short-sightedness, near-sightedness

ภาพแสดงการเปลี่ยนแปลงในดวงตาที่มีอาการสายตาสั้น
สาขาวิชา: จักษุวิทยา, ทัศนมาตรศาสตร์
อาการ: วัตถุที่อยู่ไกลจะมัว วัตถุที่อยู่ใกล้ดูปกติ, ปวดกัว, ตาล้า
ภาวะแทรกซ้อน: จอตาหลุดลอก, โรคต้อกระจก, โรคต้อหิน
สาเหตุ: ผสมระหว่างปัจจัยทางพันธุกรรมและสิ่งแวดล้อม
ปัจจัยเสี่ยง: ทำงานแบบใกล้, ใช้เวลาข้างในมากกว่า, ประวัติครอบครัว
วิธีวินิจฉัย: การตรวจตา
การป้องกัน: ไม่ทราบ
การรักษา: แว่นตา, เลนส์สัมผัส, ผ่าตัด
ความชุก: 1.5 พันล้านคน (22%)
สายตาสั้น (อังกฤษ: myopia, near-sightedness, short-sightedness) เป็นภาวะของตาซึ่งแสงที่เข้ามาไม่ตกบนจอตาโดยตรง แต่ตกหน้ากว่า ทำให้ภาพที่บุคคลเห็นเมื่อมองวัตถุไกลอยู่นอกจุดรวม แต่ในจุดรวมเมื่อมองวัตถุใกล้ ภาวะแทรกซ้อนที่เกี่ยวข้องได้แก่ปวดหัวและตาล้า อาการสายตาสั้นมักมีส่วนเกี่ยวข้องกับคววามเสี่ยงต่อจอตาหลุดลอก, โรคต้อกระจก และโรคต้อหินมากขึ้น
วิชาชีพการดูแลตาแก้ไขสายตาสั้นด้วยการใช้เลนส์บำบัดมากที่สุด เช่น แว่นตาหรือเลนส์สัมผัส นอกจากนี้ ยังอาจแก้ไขได้โดยศัลยกรรมหักเหแสง แม้มีกรณีผลข้างเคียงที่สัมพันธ์ เลนส์บำบัดมีกำลังสายตาเป็นลบ (คือ มีผลเว้าสุทธิ) ซึ่งชดเชยไดออพเตอร์ (diopter) บวกเกินของตาที่สั้น โดยทั่วไปไดออพเตอร์ลบใช้อธิบายความรุนแรงของสายตาสั้น และเป็นค่าของเลนส์เพื่อแก้ไขตา สายตาสั้นขั้นสูงหรือสายตาสั้นรุนแรงนิยามโดย -6 ไดออพเตอร์หรือเลวกว่านั้น
อาการสายตาสั้นเป็นอาการที่พบได้มากที่สุดและประมาณการว่าส่งผลกระทบถึง 1.5 พันล้านคน (22% ของประชากรทั่วโลก) โดยมีอัตราในแต่ละประเทศแตกต่างกัน อัตราในวัยผู้ใหญ่อยู่ที่ร้อยละ 15 ถึง 49
ตรงข้ามกับสายตาสั้น คือ สายตายาว
แหล่งข้อมูลอื่น

| --- | --- |
การจำแนกโรค: DICD-10: H52.1 ICD-9-CM: 367.1 MeSH: D009216 DiseasesDB: 8729
ทรัพยากรภายนอก: MedlinePlus: 001023
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น
สัตว์มหัศจรรย์และถิ่นที่อยู่ (ภาพยนตร์)

| สัตว์มหัศจรรย์และถิ่นที่อยู่ |
| --- | --- |
ใบปิดภาพยนตร์
กำกับ: เดวิด เยตส์
บทภาพยนตร์: เจ. เค. โรว์ลิง
สร้างจาก: สัตว์มหัศจรรย์และถิ่นที่อยู่ โดย เจ. เค. โรว์ลิง
อำนวยการสร้าง:   เดวิด เฮย์แมน  เจ. เค. โรว์ลิง  สตีฟ โคลฟส์  ไลโอเนล วิแกรม 
นักแสดงนำ:   เอดดี เรดเมย์น  แคทเธอริน วอเตอร์สตัน  แดน ฟ็อกเลอร์  อลิสัน ซูดอล  เอซรา มิลเลอร์  ซามันทา มอร์ตัน  จอน วอยต์  คาร์เมน อีโจโก  โคลิน ฟาร์เรล  เอซรา มิลเลอร์ 
กำกับภาพ: ฟีลิปป์ รูสโลต์
ตัดต่อ: มาร์ก เดย์
ดนตรีประกอบ: เจมส์ นิวตัน ฮาวเวิร์ด
บริษัทผู้สร้าง: เฮย์เดย์ฟิล์มส 
ผู้จัดจำหน่าย: วอร์เนอร์บราเธอร์สพิกเจอส์
วันฉาย: 18 พฤศจิกายน ค.ศ. 2016 (สหรัฐอเมริกา)  17 พฤศจิกายน ค.ศ. 2016 (ไทย)
ความยาว: 133 นาที
ประเทศ:   สหราชอาณาจักร  สหรัฐอเมริกา 
ภาษา: อังกฤษ
ทุนสร้าง: 180 ล้านดอลลาร์สหรัฐ
ทำเงิน: 814 ล้านดอลลาร์สหรัฐ
ต่อจากนี้: สัตว์มหัศจรรย์: อาชญากรรมของกรินเดลวัลด์
ข้อมูลจาก IMDb
ข้อมูลจากสยามโซน
สัตว์มหัศจรรย์และถิ่นที่อยู่ (อังกฤษ: Fantastic Beasts and Where to Find Them) เป็นภาพยนตร์จินตนิมิต กำกับโดยเดวิด เยตส์ ร่วมอำนวยการสร้างและเขียนบทโดยเจ. เค. โรว์ลิง โดยอิงจากหนังสือที่มีชื่อเดียวกันที่เธอเป็นผู้เขียนเอง ภาพยนตร์เรื่องนี้มีเนื้อเรื่องที่แยกออกมาจากภาพยนตร์ชุด แฮร์รี่ พอตเตอร์ นำแสดงโดยเอดดี เรดเมย์น, แคทเธอริน วอเตอร์สตัน, อลิสัน ซูดอล, แดน ฟ็อกเลอร์, ซามันทา มอร์ตัน, เอซรา มิลเลอร์, เฟธ วูด-แบลกโรฟ, เจนน์ เมอร์เรย์, โคลิน ฟาร์เรล, จอน วอยต์และรอน เพิร์ลแมน
สัตว์มหัศจรรย์และถิ่นที่อยู่ เข้าฉายที่ประเทศสหรัฐอเมริกาเมื่อวันที่ 18 พฤศจิกายน ค.ศ. 2016 ด้วยระบบ 3D และ ไอแมกซ์ 3D
เรื่องย่อ

ที่ยุโรป เกิดเหตุสังหารมือปราบมารจำนวนมาก สื่อของชุมชนผู้วิเศษได้รายงานถึงเหตุการณ์ดังกล่าวและเหตุโจมตีอื่น ๆ โดยเป็นฝีมือของเกลเลิร์ต กรินเดลวัลด์ พ่อมดฝ่ายมืด
ในปี ค.ศ. 1926 นิวท์ สคามันเดอร์ นักสัตว์วิเศษวิทยาชาวอังกฤษเดินทางมาที่สหรัฐอเมริกา เพื่อไปยังรัฐแอริโซนา เขาพบกับแมรี ลู แบร์โบน มักเกิ้ลผู้เป็นหัวหน้ากลุ่มการกุศลเซเลมที่สองที่เชื่อว่าผู้วิเศษมีอยู่จริงและเป็นอันตราย ระหว่างนั้น นิฟเฟลอร์ สัตว์วิเศษในกระเป๋าของนิวท์ได้หลุดออกมา ทำให้เขาต้องตามจับแต่พลาดสลับกระเป๋ากับเจคอบ โควัลสกี มักเกิ้ลผู้มีความใฝ่ฝันอยากเปิดร้านขายขนมปัง นิวท์ถูกทินา โกลด์สตีน อดีตมือปราบมารที่เห็นเหตุการณ์ทั้งหมดจับตัวและพาไปยังสภาเวทมนตร์แห่งสหรัฐอเมริกา (MACUSA) ขณะเดียวกัน เจคอบที่ถือกระเป๋าของนิวท์ไปถูกเมิร์ตแลป สัตว์วิเศษชนิดหนึ่งในกระเป๋าทำร้ายและทำให้สัตว์วิเศษตัวอื่น ๆ หลุดออกมา
นิวท์และทินาตามมาพบเจคอบและพาไปที่อะพาร์ตเมนต์ของทินาที่อาศัยอยู่กับควีนนี โกลด์สตีน น้องสาว นิวท์พาเจคอบเข้าไปในกระเป๋าซึ่งภายในมีสัตว์วิเศษจำนวนมาก หนึ่งในนั้นคือออบสคูรัส พลังด้านมืดซึ่งสถิตอยู่ในตัวผู้วิเศษที่เป็นเด็กที่พยายามปิดกั้นพลังของตัวเอง นิวท์และเจคอบช่วยกันจับสัตว์วิเศษที่หนีออกจากกระเป๋าได้หลายตัวก่อนจะถูกเจ้าหน้าที่ของ MACUSA จับตัวได้เพราะเชื่อว่ามีสัตว์วิเศษตัวหนึ่งฆ่าวุฒิสมาชิกเฮนรี ชอว์ จูเนียร์ MACUSA มีความเห็นให้ทำลายกระเป๋าของนิวท์และลบความจำของเจคอบ หลังถูกเพอร์ซิวัล เกรฟส์ ผู้อำนวยการความปลอดภัยด้านเวทมนตร์ไต่สวน นิวท์และทินาถูกตัดสินประหารชีวิตเนื่องจากเชื่อว่าสนับสนุนกรินเดลวัลด์ แต่นิวท์สะเดาะห์กุญแจมือได้และพาทินาหลบหนี ทั้งสองพบกับควีนนีและเจคอบที่ตามมาช่วย ทั้งสี่คนไปที่บาร์เพื่อพบนาร์แล็กเพื่อหาที่อยู่ของสัตว์วิเศษตัวสุดท้ายที่ยังไม่ถูกจับ ก่อนที่ทั้งสี่คนจะจับสัตว์วิเศษตัวนั้นได้สำเร็จ
ในขณะเดียวกัน เกรฟส์ไปพบครีเดนซ์ แบร์โบน เพื่อเสนอว่าจะช่วยเขาจากแมรี ลู แม่เลี้ยงที่ชอบทำร้ายเขาและจะสอนเวทมนตร์ให้ โดยแลกกับการให้ครีเดนซ์ตามหาออบสคูรัส เมื่อแมรี ลูพบว่าครีเดนซ์มีไม้กายสิทธิ์ซึ่งที่จริงเป็นของโมเดสตี น้องสาว เธอพยายามจะลงโทษโมเดสตี แต่ถูกออบสคูรัสฆ่าตาย เกรฟส์มาที่บ้านแบร์โบนและบอกครีเดนซ์ว่าเขาเป็นสควิบ (ผู้สืบเชื้อสายจากผู้วิเศษแต่ไม่มีพลังเวทมนตร์) และปฏิเสธจะสอนเวทมนตร์ให้ ทำให้ครีเดนซ์โกรธมากที่เกรฟส์ผิดสัญญา เขาเปิดเผยว่าที่จริงแล้วตนมีพลังออบสคูรัสและปลดปล่อยพลังออกไปทั่วเมือง
นิวท์ตามไปพบครีเดนซ์ที่หลบอยู่ใต้สถานีรถไฟใต้ดินแต่ถูกเกรฟส์ทำร้าย ทินาตามมาช่วยนิวท์และเกลี้ยกล่อมให้ครีเดนซ์สงบสติอารมณ์ มือปราบมารของ MACUSA ตามมาถึงและทำลายออบสคูรัส แต่มีชิ้นส่วนหนึ่งหลุดรอดไปได้ เกรฟส์เปิดเผยว่าตนต้องการใช้ออบสคูรัสเพื่อเปิดโปงชุมชนผู้วิเศษ เขาโจมตีมือปราบมารหลายคนก่อนจะถูกจับโดยสัตว์วิเศษของนิวท์ เกรฟส์ถูกเปิดโปงว่าเป็นกรินเดลวัลด์ปลอมตัวมาและถูกคุมตัวออกไป
เซราฟินา พิกเควอรี ประธาน MACUSA กล่าวว่ามักเกิ้ลรู้ถึงชุมชนผู้วิเศษแล้ว แต่นิวท์เสนอให้ใช้ธันเดอร์เบิร์ด สัตว์วิเศษของเขาสร้างฝนเพื่อลบความจำมักเกิ้ลทุกคนในเมือง พร้อม ๆ กับที่ MACUSA ใช้คาถาฟื้นฟูเมืองที่เสียหาย ควีนนีจูบลาเจคอบที่ออกไปยืนตากฝนเพื่อให้ตัวเองถูกลบความจำ ด้านนิวท์กลับไปอังกฤษเพื่อเขียนหนังสือสัตว์วิเศษให้เสร็จ แต่สัญญากับทินาว่าจะกลับมาหา โดยก่อนจะกลับอังกฤษ นิวท์สลับกระเป๋ากับเจคอบเพื่อให้เขามีทุนไปเปิดร้านขายขนมปัง ภาพยนตร์จบลงเมื่อควีนนีมาหาเจคอบที่ร้าน
นักแสดง

เอดดี เรดเมย์น รับบท นิวท์ สคามันเดอร์
แคทเธอริน วอเตอร์สตัน รับบท พอร์เพนทินา โกลด์สตีน
แดน ฟ็อกเลอร์ รับบท เจคอบ โควัลสกี
อลิสัน ซูดอล รับบท ควีนนี โกลด์สตีน
ซามันทา มอร์ตัน รับบท แมรี ลู แบร์โบน
เอซรา มิลเลอร์ รับบท ครีเดนซ์ แบร์โบน
จอน วอยต์ รับบท เฮนรี ชอว์ ซีเนียร์
คาร์เมน อีโจโก รับบท เซราฟินา พิกเควอรี
โคลิน ฟาร์เรล รับบท เพอร์ซิวัล เกรฟส์
รอน เพิร์ลแมน รับบท นาร์แล็ก
เฟธ วูด-แบลกโรฟ รับบท โมเดสตี แบร์โบน
โรแนน ราฟเตอรี่ รับบท แลงดอน ชอว์
จอช โคว์เดอรี่ รับบท เฮนรี่ ชอว์ จูเนียร์
เควิน กูธรี รับบท อะเบอร์นาธี
เจนน์ เมอร์เรย์ รับบท แชสทิตี แบร์โบน
เจมม่า ชาน รับบท มาดามย่าโจว
จอห์นนี เดปป์ รับบท เกลเลิร์ต กรินเดลวัลด์
โซอี้ คราวิทซ์ รับบท ลีตา เลสแตรงจ์
รางวัล

สัตว์มหัศจรรย์และถิ่นที่อยู่ ได้รับรางวัล
รางวัลออสการ์ ครั้งที่ 89 (ค.ศ. 2017) สาขาออกแบบเครื่องแต่งกายยอดเยี่ยม
รางวัลแบฟตา ครั้งที่ 70 (ค.ศ. 2017) สาขาออกแบบการอำนวยการสร้างยอดเยี่ยม
เอ็มไพร์อะวอดส์ ครั้งที่ 22 (ค.ศ. 2017)
สาขานักแสดงชายยอดเยี่ยม (เอดดี เรดเมย์น)
สาขาออกแบบเครื่องแต่งกายยอดเยี่ยม
สาขา Best Make-Up and Hairstyling
สาขาออกแบบการอำนวยการสร้างยอดเยี่ยม
อีฟนิงสแตนดาร์ดบริติชฟิล์มอะวอดส์ สาขาตัดต่อยอดเยี่ยม
พีเพิลส์ชอยส์อะวอดส์ ครั้งที่ 43 (ค.ศ. 2017) สาขา Favorite Year-End Blockbuster
รางวัลแซทเทิร์น ครั้งที่ 43 (ค.ศ. 2017) สาขาออกแบบเครื่องแต่งกายยอดเยี่ยม
ภาคต่อ

บทความหลัก: สัตว์มหัศจรรย์: อาชญากรรมของกรินเดลวัลด์
ในเดือนตุลาคม ค.ศ. 2014 วอร์เนอร์บราเธอร์สประกาศว่าภาพยนตร์เรื่องนี้จะเป็นภาคแรกของชุดภาพยนตร์ไตรภาค โดยภาค 2 จะออกฉายในวันที่ 16 พฤศจิกายน ค.ศ. 2018 และภาค 3 ในวันที่ 20 พฤศจิกายน ค.ศ. 2020 ต่อมาเมื่อเดือนกรกฎาคม ค.ศ. 2016 เดวิด เยตส์ ผู้กำกับภาพยนตร์ ได้ให้สัมภาษณ์ว่าโรว์ลิ่งได้เขียนบทภาพยนตร์ภาค 2 เสร็จแล้ว และมีแนวคิดสำหรับภาพยนตร์ภาค 3 แล้ว ตุลาคม ค.ศ. 2016 โรว์ลิ่งให้สัมภาษณ์ยืนยันว่าภาพยนตร์ชุดนี้จะมีทั้งหมด 5 ภาค พฤศจิกายน ค.ศ. 2016 มีข่าวยืนยันว่าจอห์นนี เดปป์ จะกลับมารับบทเกลเลิร์ต กรินเดลวัลด์ ในภาพยนตร์ภาคต่อ เมษายน ค.ศ. 2017 มีข่าวยืนยันว่าจู๊ด ลอว์ จะมารับบทอัลบัส ดัมเบิลดอร์ ในช่วงที่ยังเป็นศาสตราจารย์วิชาแปลงร่างที่ฮอกวอตส์ ภาพยนตร์ภาค 2 จะเดินเรื่องในประเทศอังกฤษและปารีส โดยเริ่มถ่ายทำในเดือนกรกฎาคม ค.ศ. 2017
ดูเพิ่ม

แฮรี่ พอตเตอร์
สัตว์มหัศจรรย์และถิ่นที่อยู่
แหล่งข้อมูลอื่น

เว็บไซต์ทางการ
สัตว์มหัศจรรย์และถิ่นที่อยู่ ที่อินเทอร์เน็ตมูวีเดตาเบส
Fantastic Beasts and Where to Find Them ที่สยามโซน
สายการบินขนส่งสินค้า

สายการบินขนส่งสินค้า (อังกฤษ: Cargo airline) คือสายการบินที่มีจุดมุ่งหมายเฉพาะการส่งสินค้าเพียงอย่างเดียว โดยบางสายการบินอาจจะเป็นสายการบินที่แยกส่วนกิจการออกจากสายการบินรับส่งผู้โดยสารทั่วไป
สายอักขระ

ในการเขียนโปรแกรม สายอักขระ หรือ ข้อความ หรือ สตริง (อังกฤษ: string) คือลำดับของอักขระที่อาจจะเป็น literal หรือตัวแปรก็ได้ สำหรับในกรณีที่เป็นตัวแปร ส่วนใหญ่สายอักขระก็จะสามารถเปลี่ยนอักขระในตัวของมันได้ ในบางภาษาโปรแกรมสายอักขระสามารถเปลี่ยนความยาวของสายอักขระได้ด้วย ในขณะที่บางภาษาจะกำหนดให้ความยาวของสายอักขระคงที่ห้ามเปลี่ยนแปลงหลังการประกาศตัวแปร โดยทั่วไปแล้วจะเข้าใจกันโดยปริยายว่าสายอักขระอิมพลีเมนต์มาจากแถวลำดับของอักขระ
ชนิดข้อมูลสายอักขระ

ชนิดข้อมูลสายอักขระ คือชนิดข้อมูลที่มีแนวคิดการดำเนินการต่าง ๆ มาจากสายอักขระในทฤษฎีรูปนัย สายอักขระเป็นชนิดข้อมูลที่สำคัญมากในการเขียนโปรแกรม และแทบจะปรากฏในทุกภาษาโปรแกรม ซึ่งในบางภาษาโปรแกรมนั้นได้ให้สายอักขระเป็นชนิดข้อมูลพื้นฐาน ในขณะที่บางภาษาโปรแกรมให้สายอักขระเป็นชนิดข้อมูลแบบประกอบ ภาษาชั้นสูงส่วนใหญ่แล้วจะมีวากยสัมพันธ์ให้ใช้ในการอ้างเรียกสายอักขระได้โดยตรง ซึ่งเรียกว่า literal
สามเหลี่ยมมังกร

แผนที่แสดงที่ตั้งหมู่เกาะอิสุซึ่งเป็นเกาะภูเขาไฟที่ตั้งอยู่ตรงกลางของสามเหลี่ยมมังกรพอดี
สามเหลี่ยมมังกร
สามเหลี่ยมมังกร (ญี่ปุ่น: ドラゴントライアングル; โรมาจิ: Dragon 's Triangle) หรือ ทะเลปีศาจ (อังกฤษ: The Devil 's Sea, 魔の海, Ma no Umi) หรือ ฟอร์โมซาเบอร์มิวดา (จีน: 福尔摩沙三角, จีนตัวย่อ: 福尔摩沙三角, พินอิน: Fúěrmóshā Sānjiǎo) หรือ สามเหลี่ยมเบอร์มิวดาแปซิฟิก (Pacific Bermuda Triangle) เป็นชื่อเรียกพื้นที่พื้นที่หนึ่งของบริเวณท้องทะเลของประเทศญี่ปุ่น ที่มีเนื้อที่เป็นรูปสามเหลี่ยม ตั้งอยู่รอบเกาะมิยาเกะ (ประมาณ 100 กิโลเมตรจากตอนใต้ของกรุงโตเกียว) ไปจรดถึงตะวันออกเฉียงเหนือของทะเลฟิลิปปิน
เป็นสถานที่ ๆ มีลักษณะเช่นเดียวกับสามเหลี่ยมเบอร์มิวดา ของมหาสมุทรแอตแลนติก กล่าวคือ เรือหรือเครื่องบินที่ผ่านมาในบริเวณนี้จะหายสาบสูญไปอย่างไร้ร่องรอย  ซึ่งอาณาบริเวณของสถานที่ ๆ ได้ชื่อว่าเป็นสามเหลี่ยมมังกรนั้นไม่แน่นอน ในรายงานเมื่อปี ค.ศ. 1950 ว่าอยู่ห่างจากชายฝั่งทะเลตะวันออกของญี่ปุ่นประมาณ 300 ไมล์ ใกล้กับเกาะอิซุโอชิมา จากชายฝั่ง 750 ไมล์
เรื่องราวของสามเหลี่ยมมังกร ปรากฏครั้งแรกในหนังสือพิมพ์ของญี่ปุ่นในเดือนมกราคม ค.ศ. 1955 เมื่อเรือ 9 ลำได้หายสาบสูญไปโดยไม่ทราบสาเหตุที่แท้จริง  ซึ่งก่อนหน้านั้นเรือประมงขนาดเล็กอีก 7 ลำ ก็หายสูญหายไประหว่างเดือนเมษายน ค.ศ. 1949 จนถึงเดือนตุลาคม ค.ศ. 1953 ระหว่างเกาะมิยาเกะและเกาะอิซุโอชิมะ
ข้อสันนิษฐานเกี่ยวกับปรากฏการณ์ของสามเหลี่ยมมังกรนั้น นักวิทยาศาสตร์[ใคร?]เชื่อว่าเกี่ยวข้องกับสามเหลี่ยมเบอร์มิวดาอย่างแน่นอน เนื่องจากเมื่อพิจารณาจากแผนที่โลกแล้ว ปรากฏว่าพื้นที่ทั้ง 2 ที่นั้นอยู่ในด้านที่ตรงกันข้ามกันพอดีเลยในซีกโลกอีกข้าง อีกทั้งก็ยังมีร่องน้ำลึกที่สุดในโลกอยู่เช่นเดียวกันทั้ง 2 ที่  (สามเหลี่ยมเบอร์มิวดา–ร่องลึกเปอร์โตริโก, สามเหลี่ยมมังกร–ร่องลึกก้นสมุทรมาเรียนา) สำหรับนักวิทยาศาสตร์ทื่เชื่อในทฤษฎีของสามเหลี่ยมเบอร์มิวดาว่าแท้จริงแล้วเป็นหลุมดำ (Black Hole) ที่อยู่บนโลกนั้น สามเหลี่ยมมังกรก็คือ หลุมขาว (White Hole) นั่นเอง ซึ่งอยู่อีกฟากหนึ่ง เมื่อหลุมดำดูดกลืนสสารทุกอย่างลงไปแล้ว ผ่านทางช่องที่อยู่ตรงกลางที่เรียกว่า "รูหนอน" (Worm Hole) สสารก็จะถูกพ่นให้ออกมาทางหลุมขาว ซึ่งอีกฟากหนึ่งนั่นเอง
ดูเพิ่ม

สามเหลี่ยมเบอร์มิวดา
แหล่งข้อมูลอื่น

แผนที่และภาพถ่ายทางอากาศของ สามเหลี่ยมมังกร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
25°N 137°E﻿ / ﻿25°N 137°E﻿ / 25; 137
สายแพ

ซ้าย: สายแพชนิด 20 เส้น สีเทา ฉนวนส่วนปลายถูกปอกไว้ โดยสายเส้นที่ 1 เป็นสีแดง
ขวา: สายแพชนิด 16 เส้น สีรุ้ง โดยมีหัวต่อแบบทะลุตัวนำอยู่ตรงปลาย
สายแพ (อังกฤษ: Ribbon cable) เป็นสายนำสัญญาณที่มีตัวนำหลายเส้นขนานกันเป็นแผ่นกว้าง นิยมใช้ในงานที่ต้องการเชื่อมโยงสายสัญญาณจำนวนมากเส้นไปด้วยกัน (เช่น บัสในวงจรอิเล็กทรอนิกส์) ซึ่งชื่อภาษาอังกฤษก็มาจากลักษณะของสายที่ดูคล้ายแถบริบบิ้นนั่นเอง
เนื่องจากสายแพเป็นสายที่นิยมใช้เชื่อมต่อสัญญาณระหว่างวงจรอิเล็กทรอนิกส์ จึงใช้มากกับการเชื่อมต่ออุปกรณ์ภายในคอมพิวเตอร์ ทั้งการเชื่อมต่อฮาร์ดดิสก์, ไดรฟ์ซีดี และ ไดรฟ์ฟลอปปีดิสก์ในระบบ ATA และไมโครคอมพิวเตอร์ยุกแรกๆ บางระบบ จะใช้เชื่อมต่อกับอุปกรณ์ภายนอกด้วย เช่น BBC Micro หรือ Apple II
สาย FFC

สาย Flexible Flat Cable ที่เป็นฟิลม์พลาสติก ช่างไทย ก็นิยมเรียกว่าสายแพเช่นเดียวกัน หรืออาจเรียกว่า สายแพพลาสติกก็ได้
สารคดีล้อเลียน

สารคดีล้อเลียน, สารคดีเทียม หรือ สารคดีปลอม (อังกฤษ: mockumentary เป็นคำผสมระหว่าง mock กับ documentary) เป็นรูปแบบหนึ่งของภาพยนตร์หรือรายการโทรทัศน์ที่มีเรื่องราวเกี่ยวกับเหตุการณ์ที่แต่งขึ้นมา แต่นำเสนอในรูปแบบของสารคดี
งานสร้างมักใช้การวิเคราะห์หรือคำวิจารณ์ต่อเหตุการณ์และประเด็นโดยใช้สภาพแวดล้อมที่แต่งขึ้นมา หรือล้อเลียนในรูปแบบสารคดี สารคดีล้อเลียนมักจะมีเรื่องราวตลก เป็นการล้อเลียนให้เกินจริง อย่างไรก็ตาม สารคดีเทียมจะไม่ใช่ละครกึ่งสารคดี (docudrama) ซึ่งเป็นรูปแบบหนึ่งของเทคนิคทางด้านละครที่ผสมผสานองค์ประกอบสารคดีเข้ากับเหตุการณ์จริง
สารคดีล้อเลียนมักนำเสนอในรูปแบบสารคดีทางประวัติศาสตร์  โดยใช้บี-โรลล์และมีผู้ประกาศข่าวอภิปรายเกี่ยวกับเหตุการณ์ในอดีต หรือรูปแบบ cinéma vérité ที่ตามติดบุคคลที่ผ่านเหตุการณ์ต่าง ๆ มา ตัวอย่างแรก ๆ ของสารคดีประเภทนี้ คือ  "Swiss Spaghetti Harvest" ออกฉายในวันเมษาหน้าโง่ทางโทรทัศน์อังกฤษ ในรายการ  Panorama  เมื่อปี ค.ศ. 1957
คำว่า "mockumentary" ถือกำเนิดขึ้นมาในคริสต์ทศวรรษ 1960 และเป็นที่รู้จักขึ้นมาในช่วงกลางคริสต์ทศวรรษ 1980 เมื่อออกฉายภาพยนตร์เรื่อง  This Is Spinal Tap กำกับโดยร็อบ ไรเนอร์ ที่ใช้คำนี้ในบทสัมภาษณ์อธิบายถึงหนังเรื่องนี้
สายพิณ มอร์

| สายพิณ มอร์ |
| --- | --- |
สายพิณ มอร์ใน ค.ศ. 2014
เกิด: อำเภอเขาค้อ จังหวัดเพชรบูรณ์
คู่สมรส: อเล็กซ์ มอร์
อาชีพการทำอาหาร
สไตล์การทำอาหาร: ไทยและลาว
 ร้านอาหารในปัจจุบัน   Rosa's Thai Cafe  Lao Cafe  Saiphin's Thai Kitchen  Andina & Ceviche  
 ร้านอาหารก่อนหน้า   TukTuk Thai  
 
สายพิณ มอร์ (อังกฤษ: Saiphin Moore; ชื่อเล่น แดง) เป็นเชฟชาวไทย–อังกฤษผู้เป็นเจ้าของร้านอาหารไทยซึ่งมีสาขาหลายแห่งในสหราชอาณาจักรร่วมกับสามี อเล็กซ์ มอร์